Seksuaali- ja sukupuolivähemmistöjen oikeudet Suomessa

Suomen homoseksuaaleja, biseksuaaleja ja transsukupuolisia (HLBT) koskeva lainsäädäntö kuuluu maailman edistyneimpien joukkoon. Vuosittain julkaistavan ILGA-raportin mukaan Suomen HLBT-lainsäädäntö on yksi Euroopan progressiivisimmista. Seksuaalivähemmistöihin kuuluvat kokevat silti joitain oikeudellisia ongelmia joita seksuaalivähemmistöihin kuulumattomat eivät koe. Homoseksuaalinen kanssakäyminen on ollut Suomessa laillista vuodesta 1971 lähtien, ja homoseksuaalisuuden luokittelu sairaudeksi lakkasi vuonna 1981. Syrjintä seksuaalisen suuntautumisen perusteella kriminalisoitiin vuonna 1995, ja syrjintä sukupuoli-identiteetin perusteella kriminalisoitiin vuonna 2004.

Sukupuolineutraali avioliittolaki tuli voimaan Suomessa 1. maaliskuuta 2017 kansalaisaloitteen pohjalta, joka keräsi 166 851 allekirjoitusta.

Suomi laillisti parisuhteen rekisteröimisen samaa sukupuolta oleville pareille vuonna 2002, mikä antoi samaa sukupuolta oleville pareille kaikki samat oikeudet paitsi oikeuden adoptioon ja samaan sukunimeen. Koeputkihedelmöitys sallittiin naispareille vuonna 2007 ja perheen sisäisestä adoptiosta tuli mahdollista kaikille samaa sukupuolta oleville pareille vuonna 2009. Kannatus samaa sukupuolta olevien parien oikeudesta avioliittoon on kasvanut vähitellen 2000-luvulla suomalaisten enemmistön kannattaessa ajatusta.

 Historia 
Suomessa miesten homoseksuaalisuus oli rikollista 1281-1971. Vuonna 1281 Ruotsin piispa Brynolfin kirkollinen säännös määräsi homoseksuaaliset teot rangaistaviksi viitaten Raamatun Sodoman miehiin, jotka halusivat seksiä miesten kanssa. Maallinenkin oikeus teki homoseksuaaliset teot (sodomian) rangaistaviksi vuonna 1608. Sodomialla perinteisesti viitattiin homoseksuaalisuuteen, mutta 1683 eläimeen sekaantuminenkin rinnastettiin siihen. Vuonna 1734 uuteen rikoslakiin enää vain eläimeen sekaantuminen merkittiin sodomiaksi. 1600-luvulla homoseksistä rangaistiin julkisesti varoituksena muille.

Heikki Mikonpoika ja Heikki Pekanpoika Taivassalosta tuomittiin kirveellä mestattaviksi ja roviolla poltettaviksi vuonna 1665. Heidät mestattiin ilmeisesti Taivassalossa. Hovioikeus ei löytänyt syitä armahtaa kumpaakaan. He ovat varhaisimmat kirjallisesti tunnetut Suomen homoseksuaalit. Aihetta tutkinut Teemu Keskisarja arvelee homoseksuaalisuuden ehkä olleen silloin harvinaisempaa, koska Suomesta löytyy vain muutama tapaus.

Suomen tullessa 1809 Venäjän vallan alle Suomen lait homoseksuaalisuudesta jäivät voimaan.

Vuonna 1894 astui voimaan laki, joka kielsi sekä naisten että miesten "keskinäisen haureuden", vaikka monissa Euroopan naissa naisten keskinäinen haureus ei ollut kiellettyä. Homoseksuaalisista teoista voitiin tuomita jopa kahdeksi vuodeksi vankeuteen.Vankilan pelko ajoi jopa maanpakoon – näin Suomessa kohdeltiin seksuaalivähemmistöjä Studio55.fi 02.02.2012. Homoseksuaalinen kanssakäyminen dekriminalisoitiin Suomessa vuonna 1971, ja homoseksuaalisuuden ei enää katsottu olevan sairaus vuodesta 1981 lähtien. Suojaikäraja tasa-arvoistettiin 16 vuoteen vuonna 1999. Syrjintä seksuaalisen suuntautumisen perusteella on ollut laitonta vuodesta 1995 lähtien, ja sukupuoli-identiteetin osalta vuodesta 2004.  Fetisismi, sadomasokismi ja transvestismi luokiteltiin Suomessa sairaudeksi aina vuoteen 2011 saakka. Tuolloin Terveyden ja hyvinvoinnin laitos päätti poistaa ne luokituksesta, koska niiden mukana ololle ei nähty enää kunnollisia lääketieteellisiä perusteluita.

 Samaa sukupuolta olevien parisuhteen tunnustaminen Suomessa 

 2000-luku 
Mahdollisuus rekisteröityyn parisuhteeseen annettiin samaa sukupuolta oleville pareille vuonna 2002. Lainsäädäntö, joka takaa samanlaiset oikeudet samaa sukupuolta oleville pareille kuin eri sukupuolta oleville aviopareille, hyväksyttiin eduskunnassa syyskuussa 2001 äänin 99–84. Toukokuussa 2009 eduskunta antoi samaa sukupuolta oleville pareille oikeuden perheen sisäiseen adoptioon.pienoiskuva|Helsinki Pride Senaatintorilla vuonna 2015.
 2010-luku 

28. marraskuuta 2014 eduskunta hyväksyi vuonna 2013 aloitetun kansalaisloitteen samaa sukupuolta olevien avioliitosta. Tämän johdosta Suomesta tuli Euroopan 12. maa, joka on laillistanut samaa sukupuolta olevien parien oikeuden avioliittoon.

 Sukupuolineutraalin avioliittolain kannatus 
Kannatus samaa sukupuolta olevien parien oikeudesta aviolittoon on noussut 2000-luvulla. Euroopan unionin joulukuussa 2006 teettämän tutkimuksen mukaan kannatus samaa sukupuolta olevien oikeudesta avioliittoon oli 45 %, kun taas elokuussa 2010 Ylen teettämän tutkimuksen mukaan kannatus oli 54 % vastustuksen ollessa 35 %. Maaliskuussa 2013 Taloustutkimuksen teettämän tutkimuksen mukaan 58 % suomalaisista kannatti sukupuolineutraalia aviolittolakia. Maaliskuussa 2014 kannatus oli noussut 65 %:iin. Toisen maaliskuussa 2014 teetetyn tutkimuksen mukaan 57 % kannatti sukupuolineutraalia avioliittolakia, kun taas 36 % vastusti sitä.http://www.tahdon2013.fi/assets/Telebus_Tahdon2014_tulokset11.3.2014.pdfhttp://yle.fi/uutiset/survey_finds_rising_support_for_gay_marriage/7135771

 Virstanpylväitä 
Homoseksuaalinen kanssakäyminen laillista 15x15px|Yes vuodesta 1971 Tasa-arvoinen suojaikäraja 15x15px|Yes vuodesta 1999 Syrjinnän kieltävä lainsäädäntö työllisyydessä 15x15px|Yes vuodesta 1999 Syrjinnän kieltävä lainsäädäntö omaisuuden ja palvelujen osalta 15x15px|Yes vuodesta 1999  Syrjinnän kieltävä lainsäädäntö muilla osa-alueilla 15x15px|Yes vuodesta 2004Rekisteröity parisuhde 15x15px|Yes vuodesta 2002  Samaa sukupuolta olevien avioliitto 15x15px|Yes vuodesta 2017 Perheen sisäinen adoptio 15x15px|Yes vuodesta 2009 Ulkoinen adoptio 15x15px|Yes vuodesta 2017Homoseksuaaleilla oikeus suorittaa armeija 15x15px|Yes Oikeus sukupuolen korjaamiseen 15x15px|Yes vuodesta 2002 Sijaissynnytys miespareille 17x17px|No (Kielletty myös heteropareille) Keinohedelmöitys naispareille ja automaattinen vanhemmuus molemmille puolisoille synnytyksen jälkeen 15x15px|Yes vuodesta 2007Homoseksuaalien oikeus luovuttaa verta 15x15px|Yes vuodesta 2013, yhden vuoden seksistä pidättäytymisen jälkeen, ja Fimean muutosehdotus 5.5.2023https://www.veripalvelu.fi/miesten-valisesta-seksista-aiheutuvaa-verenluovutusestetta-esitetaan-muutettavaksi/HLBTI-oikeudet maailmallahttps://rainbow-europe.org/#0/0/0

 Katso myös 
 Translaki

Lähteet

*